VESIOSUUSKUNTA HAUEN HALLITUKSEN TIEDOTE 2/2005

YLIMÄÄRÄINEN KOKOUS 16.4.2005	

Vesiosuuskunnan ylimääräinen kokous, koskien Eteläosien vesihuollon kustannusten ylityksen kattamista, pidettiin rauhallisin mielin lauantaina 16.4. 

Yleiskokous hyväksyi hallituksen esityksen ylityksen käsittelystä.
Hallitus valtuutettiin ottamaan tarvittava laina asian hoitamiseksi sillä verottaja ei hyväksynyt osuuskunnan hakemusta liittymismaksujen arvonlisäverojen palautuksesta. Yleiskokous evästi hallitusta vielä selvittämään arvonlisäverojen lopullista kohtaloa.

Yleiskokous päätti lisäksi seuraavaa:

Jäsenien maksettavaksi tuleva summa peritään rahasto-osuusmaksun laskutuksen yhteydessä.  Ylityksestä aiheutuva neljännesvuosimaksukorotus on siis kaikilla jäsenillä  7,81 euroa. Lisäksi VII-hankeen jäseniltä peritään linjaston merkitsemiskustannuksia ja korkomenoja 8,45 euroa neljännesvuosittain. Kerättävät summat näkyvät laskussa omana rivinään.

Jäsenistö hyväksyi hallituksen esityksen hallinnoinnin järjestämisestä ostopalveluna.

Yleiskokouksessa pyydettiin lisäksi selvitystä  seuraavista asioista; Mikkelin alueen linjaston pituus ja louhinnan osuus Mikkelin alueella.  Linjastoa Mikkelin alueella on 7.407 metriä ja louhinnan osuus koko louhinnan määrästä oli 59,9%.

Hallitus kokoontuu toukokuun 7. käsittelemään vuoden 2004 tilinpäätöstä. Osuuskunnan vuosikokous on näillä näkymillä 18.6 eli viikko ennen Juhannusta. 

Kutsu kokoukseen lähetetään myöhemmin.

Hallitus